3. การประกอบของแต่ละสายผลิตภัณฑ์ (บริษัทมีสายผลิตภัณฑ์เดียว)

  1. ลักษณะผลิตภัณฑ์

  บริษัทฯประกอบธุรกิจเกี่ยวกับผลิตผลิตภัณฑ์บรรจุภัณฑ์ชนิดอ่อนกึ่งสำเร็จรูป
  โดยลูกค้านำสินค้าของบริษัทฯไปใช้ในการแปรรูปเป็นซองบรรจุอาหาร,ซองบรรจุขนม,ซองบรรจุเสื้อผ้า,ซองบรรจุช่อดอกไม้
  กระดาษห่อของขวัญ และนำไปใช้ในการเคลือบกระดาษ ใช้เคลือบผิวไม้ ใช้ผลิตเป็นเทปกาว
  เป็นต้น

  ผลิตภัณฑ์ของบริษัทฯ ประกอบด้วย BOPP FILM และ PET FILM สำหรับผลิตภัณฑ์ PET
  FILMจะมีคุณลักษณะที่โดดเด่นกว่า BOPP FILM กล่าวคือ
  เป็นฟิล์มที่สามารถทนความร้อนได้สูงสามารถใช้กับเตา MICRO WAVE ได้ดี
  และใช้เป็นฉนวนป้องกันความร้อนในอุตสาหกรรมสายไฟฟ้าได้ดีอีกด้วย

  ผลิตภัณฑ์ทั้ง 2 ประเภทของบริษัทฯได้รับการส่งเสริมจากการลงทุน (BOI) ในเขต 3
  โดยมีสิทธิและประโยชน์ (ดูหมายเหตุประกอบงบการเงินปี 2543 ข้อ 14)

  2. การตลาดและภาวะการแข่งขัน

  ภาพรวมอุตสาหกรรมของฟิล์มได้เจริญเติบโตอย่างต่อเนื่องในระยะเวลา 10 ปีที่ผ่านมา
  เนื่องจากการเติบโตของประชากรและการขยายตัวของเศรษฐกิจ ทั้งในประเทศ
  หรือประเทศที่กำลังพัฒนา ฟิล์มที่บริษัทฯผลิตนี้ ส่วนใหญ่นำไปใช้กับอุตสาหกรรมบรรจุอาหาร
  ถึงแม้เศรษฐกิจจะตกต่ำเพียงใดก็ตามประชากรยังต้องบริโภคอาหาร
  ดังนั้นผลิตภัณฑ์ของบริษัทฯจึงมีอุปสงค์ (DEMAND) ตลอดเวลา
  โดยบริษัทฯเน้นการผลิตผลิตภัณฑ์ที่มีคุณภาพและมาตรฐานเป็นที่ยอมรับโดยทั่วไป

  สำหรับสินค้าทดแทนในปัจจุบันยังไม่มี
  เนื่องจากยังไม่มีผู้ผลิตเม็ดพลาสติกรายใดที่สามารถผลิตเม็ดพลาสติกที่มีคุณภาพ
  เพื่อใช้ผลิตเป็นฟิล์มที่มีคุณลักษณะที่ดีกว่าและราคาต่ำกว่าได้

  อัตราการเติบโตของอุตสาหกรรมบรรจุภัณฑ์ประเภทนี้ประมาณ 10% ต่อปี

  นโยบายการตลาด

  การแข่งขันตลาดในประเทศ บริษัทฯมีคู่แข่งขันอยู่ 1 รายที่ประกอบธุรกิจเหมือนกัน
  โอกาสที่จะเกิดคู่แข่งรายใหม่มีน้อยมาก
  เนื่องจากต้องใช้เงินลงทุนสูงและต้องมีประสบการณ์ทางด้านการตลาดจึงไม่จูงใจให้เกิดผู้ลงทุนรายใหม่
  ส่วนคู่แข่งขันจากต่างประเทศนั้นยังไม่สามารถที่จะเจาะตลาดเข้ามาได้
  เนื่องจากมีกำแพงภาษีและผู้ใช้ไม่นิยมที่สั่งมาเป็นจำนวนมาก เพื่อเก็บเป็นสต็อกไว้

  ส่วนการแข่งขันในตลาดต่างประเทศนั้นค่อนข้างจะสูง
  เนื่องจากมีผู้ผลิตหลายรายพยายามทุ่มเทผลิตสินค้าให้เต็มกำลังการผลิต
  อย่างไรก็ตามบริษัทฯสามารถแข่งขันได้ โดยเน้นด้านคุณภาพที่ได้มาตราฐานและการให้บริการที่ดี
  ปัจจุบันรายได้จากการส่งออกของบริษัทฯประมาณ 35% ของยอดขายทั้งหมด

  กลยุทธ์การแข่งขัน บริษัทฯเน้นถึงกลยุทธ์ในการแข่งขัน ดังนี้

1.  ผลิตสินค้าที่มีคุณภาพได้มาตรฐานเพื่อให้เป็นที่พึงพอใจของลูกค้า
      โดยไม่ให้มีอุปสรรคในขั้นตอนของการแปรรูป

2.  ราคาจัดจำหน่ายที่ยุติธรรม

3.  การจัดส่งสินค้าในระยะเวลาอันสมควร

4.  การให้บริการหลังการขาย (AFTER SALES SERVICE) ที่ดีเนื่องจากเป็นสินค้าอุตสาหกรรม
      การให้ข้อมูลและข้อแนะนำที่ดีจะเป็นประโยชน์ต่อลูกค้าและบริษัทฯ
      นอกจากนี้เป็นการเพิ่มความสัมพันธ์อย่างใกล้ชิดอีกด้วย

  ลักษณะการตลาด

  ตลาดในประเทศ สินค้าของบริษัทฯถูกจำหน่ายโดยตรงไปยังโรงพิมพ์,
  โรงงานเคลือบกระดาษ,โรงงานผลิตเทปกาว,โรงงานผลิตถุง (SIDE SEAL) ฯลฯ
  บริษัทฯมีส่วนแบ่งการตลาดประมาณ 50%

  ปรัชญาของการตลาดนั้น บริษัทฯเน้นถึงคุณภาพของสินค้า การให้บริการที่ดี
  และความสัมพันธ์ที่ดีกับลูกค้า ซึ่งมีส่วนทำให้อัตราการขายเติบโตอย่างต่อเนื่อง

  ตลาดต่างประเทศ สินค้าของบริษัทฯถูกจัดจำหน่ายโดยตรงและจำหน่ายผ่านนายหน้า
  บริษัทฯเน้นถึงคุณภาพของสินค้าและบริการรวมถึงระยะเวลาอันควรในการส่งมอบสินค้า

  ลักษณะลูกค้า

  ลูกค้าของบริษัทฯ ส่วนใหญ่เป็นประเภทอุตสาหกรรมต่อเนื่อง ใช้แปรรูป เช่น

  โรงพิมพ์ : แปรรูปเป็นซองบรรจุอาหาร ซองบรรจุขนม ฯลฯ

  โรงเทปกาว : แปรรูปเป็นเทปกาวเพื่อการบรรจุกล่อง

  โรงเคลือบกระดาษ : เคลือบฟิล์มบนกระดาษแข็ง เช่น หนังสือและรูปภาพโฆษณา

  โรงทำถุง SIDE SEAL : แปรรูปให้เป็นซองเพื่อบรรจุเสื้อผ้า

  โรงงานอื่น ๆ : เช่น นำไปห่อเทปคาสเซท,ห่อดอกไม้ และบรรจุขนมหรือผลไม้

  ลูกค้าของบริษัทฯในประเทศมีเป็นจำนวนมาก โดยบริษัทฯมิได้อิงอยู่กับ
  ลูกค้าที่มีปริมาณการซื้อมากกว่า 30% ของยอดขายทั้งหมด

  ช่องทางการจัดจำหน่าย

  ตลาดในประเทศ : บริษัทฯจำหน่ายโดยขายตรงต่อลูกค้าทุกประเภท

  ตลาดต่างประเทศ : บริษัทฯจำหน่ายโดยวิธีขายตรง และวิธีขายผ่านนายหน้า

  ชื่อประเทศที่จำหน่ายผลิตภัณฑ์ ได้แก่ ไต้หวัน ฮ่องกง สวิตเซอร์แลนด์ เวียดนาม ออสเตรเลีย
  บราซิล มาเลเซีย และอื่น ๆ

  สัดส่วนการส่งออก : บริษัทฯส่งออกในสัดส่วนประมาณ 35% ของยอดจำหน่ายผลิตภัณฑ์ทั้งหมด

  สภาพการแข่งขันภายในอุตสาหกรรม

  บริษัทฯมีคู่แข่งขันภายในประเทศอยู่ 1 ราย ซึ่งมีกำลังการผลิตมากกว่าของบริษัท
  แต่มีสัดส่วนของการตลาดในประเทศเท่าเทียมกัน
  แนวโน้มของอุตสาหกรรมนี้จะมีการขยายตัวของบรรจุภัณฑ์อย่างต่อเนื่อง
  เนื่องจากการขยายตัวของเศรษฐกิจและช่องทางจัดจำหน่าย (OUTLET) เช่นการขยายตัวของ
  SUPERMARKET และ CONVENIENCE STORES ซึ่งจะมาแทนที่ร้านขายของชำขนาดเล็ก
  ส่วนการแข่งขันในอนาคต อาจจะต้องแข่งขันกับผู้ผลิตรายอื่นในเขตการค้าเสรี ASEAN
  บริษัทฯมีความมั่นใจว่าการแข่งขันจะไม่รุนแรงเนื่องจากลูกค้าจะไม่นิยมสั่งสินค้า
  จำนวนมากมาสต๊อก

3. การจัดหาผลิตภัณฑ์

ลักษณะการจัดหาผลิตภัณฑ์เพื่อจำหน่าย

บริษัทฯผลิตผลิตภัณฑ์บรรจุภัณฑ์เพื่อจำหน่ายให้ลูกค้าอุตสาหกรรมต่อเนื่องในการแปรรูป
โดยมีโรงงานตั้งอยู่ที่การนิคมอุตสาหกรรมแหลมฉบัง จำนวน 1 แห่ง และมีกำลังการผลิตรวม
23,000 ตัน ต่อปี

นโยบายการผลิต

บริษัทฯมีนโยบายการผลิตสินค้าให้ได้คุณภาพดีและมีมาตรฐานเป็นที่ยอมรับของลูกค้าทั้งในและต่างประเทศ
เพื่อให้ลูกค้าสามารถนำไปใช้ได้อย่างมีประสิทธิภาพในอุตสาหกรรมต่อเนื่อง

ปัจจัยที่สนับสนุนการผลิตสินค้าของบริษัทฯ เพื่อให้ได้คุณภาพและมาตรฐาน คือ

1.  บริษัทฯได้พัฒนาบุคลากรให้มีความรู้ เพื่อปฏิบัติงานอย่างมีประสิทธิภาพ
    และรองรับกับการขยายตัวของธุรกิจ

2.  บริษัทฯได้พัฒนาเครื่องจักรให้ทันสมัยอยู่ตลอดเวลา
    เพื่อผลิตสินค้าให้ทันกับความต้องการของลูกค้า พร้อมทั้งควบคุมการผลิตให้มีประสิทธิภาพ

3.  จัดหาวัตถุดิบที่มีคุณภาพและราคายุติธรรมจากแหล่งต่างๆ

การจัดหาวัตถุดิบ

วัตถุดิบหลักที่ใช้ในการผลิต คือ เม็ดพลาสติก POLYPROPYLENE สำหรับผลิตฟิล์ม BOPP และ เม็ด
POLYESTER สำหรับผลิตฟิล์ม POLYESTER
โดยมีแหล่งที่มาของวัตถุดิบส่วนใหญ่จัดหาซื้อได้ภายในประเทศ
และเป็นส่วนน้อยที่ต้องจัดซื้อจากต่างประเทศ
การจัดซื้อวัตถุดิบไม่ว่าจะมาจากทางใดจะมีคุณภาพทัดเทียมกัน ซึ่งจัดหาได้ง่าย
แต่การที่บริษัทฯได้จัดซื้อวัตถุดิบจากแหล่งการผลิต หลายแห่งนั้น
เนื่องจากต้องกระจายความเสี่ยงของการขาดแคลนวัตถุดิบในกรณีที่

  โรงงานผลิตเม็ดพลาสติกต้องหยุดการผลิตเพื่อซ่อมแซมโรงงานหรือเครื่องจักรไม่ว่าโรงผลิตเม็ดพลาสติกจะเป็นผู้จัดจำหน่ายรายใหญ่ก็ตาม

  สัดส่วนการซื้อวัตถุดิบในประเทศ : ต่างประเทศ = ประมาณ 85% : 15%

  ผู้จัดจำหน่ายวัตถุดิบในประเทศมีประมาณ 5 ราย
  สำหรับต่างประเทศบริษัทฯมีการสั่งซื้อวัตถุดิบจากประเทศ เกาหลี ญี่ปุ่น อินโดนีเซีย สิงคโปร์
  และมาเลเซีย